Държавен вестник, бр. 67, 2024 г., стр. 221

БРОЙ  67	
Д Ъ Р Ж А В Е Н  В Е С Т Н И К 	
СТР.  221  
в) Съвместно организиране на семинари, 
уъркшопи и срещи с участието на учени, 
експерти, лица, отговорни за вземането на 
решения, и други от двете държави;
г) Партньорства в професионалната, науч­
ната, образователната и обучителната сфера 
за изграждане на необходимите умения за 
водните сектори в двете държави;
д) Изграждане на капацитет и дейности за 
техническа помощ;
е) Идентифициране на източници на меж­
дународно финансиране на проекти и възмож­
ности за участие на частния сектор и дей­
ности за осъществяване на публично-частни 
партньорства; 
ж) Всякакви други форми на сътрудничест­
во, по които Страните постигнат съвместно 
съгласие.
Член 3
Страните насърчават обмена на експерти, 
споделянето на добри практики, органи­
зирането на обучителни програми, учебни 
пътувания и други подобни дейности, вклю­
чително демонстративни пилотни обучения 
с цел изграждане на капацитети в областите, 
посочени в член 1.
Член 4
1. Всички дейности, провеждани съгласно 
това Споразумение, са в съответствие с на­
ционалните закони, регламенти и процедури 
на всяка от Страните.
2. Настоящото Споразумение не засяга 
правата или задълженията на всяка от Стра­
ните, произтичащи от който и да е съответен 
международен договор. Република България 
спазва задълженията си, произтичащи от 
членството є в Европейския съюз.
Член 5
Всеки спор, който възникне между Стра­
ните относно прилагането или тълкуването 
на това Споразумение, се решава приятелски 
чрез взаимни консултации или преговори. 
Член 6
1. Всяка Страна осигурява правни сред­
ства за защита на правата на интелектуална 
собственост върху материалите, придобити в 
рамките на това Споразумение, в съответствие 
със своите национални закони и регламенти.
2. Правата на интелектуална собственост, 
които са резултат от съвместна дейност в 
изпълнение на това Споразумение, се разпре­
делят и регулират съгласно отделни споразу­
мения, сключвани за всеки отделен случай.
Член 7
1. Никоя Страна няма право да предава 
конфиденциална информация, която е била 
обозначена като такава и е била получена в 
изпълнение на това Споразумение, на трета 
страна без писменото съгласие на Страната, 
от която тази информация е получена.
2. Никаква информация, отнасяща се до 
дадено лице, или информация, позволяваща 
неговото/нейното идентифициране, не може 
да бъде предавана на трета страна без пис­
меното съгласие на Страната, от която тази 
информация е получена. 
Член 8
Дейностите, провеждани по силата на това 
Споразумение, се финансират при условия, 
които са взаимно определени и договорени 
между Страните и зависят от разполагаеми­
те финансови средства и други ресурси на 
Страните.
Член 9
1. Това Споразумение може да бъде изме­
няно при необходимост с писменото съгласие 
на Страните.
2. Всички изменения влизат в сила съгласно 
процедурите, необходими за влизането в сила 
на това Споразумение, така както са пред­
видени в член 10, и съставляват неразделна 
част от това Споразумение.
Член 10
1. Това Споразумение влиза в сила от да­
тата на получаване на последната от дипло­
матическите ноти, с които Страните взаимно 
се уведомяват за приключването на техните 
вътрешни правни процедури, необходими за 
влизане в сила на това Споразумение.
2. Това Споразумение остава в сила за 
неопределен срок. Всяка Страна има право­
то да прекрати това Споразумение по всяко 
време с писмено уведомление, изпратено 
на другата Страна по дипломатически път. 
Споразумението се прекратява 3 (три) месеца 
след получаване на уведомлението.
3. Прекратяването на това Споразумение 
не засяга текущо провеждащите се дейности 
по силата на това Споразумение, освен ако 
Страните не се договорят друго.
Подписано в София на 24 март 2021 г., 
който съответства на 11 ден от Нисан, 5781, 
от еврейския календар, в два оригинални ек­
земпляра, всеки от които на български, иврит 
и английски език, като всички текстове имат 
еднаква сила. В случай на различия в тълку­
ването меродавен е текстът на английски език. 
За правителството	
За правителството 
на Република 	
на Държавата
България:	
Израел:
Петя Аврамова,	
Йорам Елрон,
министър на 	
извънреден и
регионалното 	
пълномощен
развитие и	
посланик на
благоустройството	
Държавата Израел
	
в Република България
5274